# Unai Vencedor

Unai Vencedor Paris (Bilbao, Biscaia, 15 de novembre de 2000) és un futbolista professional basc que juga com a migcampista al Racing de Santander, cedit per l'Athletic Club.

## Carrera esportiva

Vencedor va ingressar a l'acadèmia de Lezama el 2017, procedent del Santutxu FC. El juny de l'any següent, després d'acabar la seva formació, va ser promocionat directament al Bilbao Athletic per la pretemporada (saltant-se el pas habitual a l'equip de formació), i va fer el seu debut com a sènior el 29 de setembre com a titular en una derrota a fora contra Real Oviedo Vetusta per 2–1 a Segona Divisió B.
Va marcar el seu primer gol com a sènior el 15 de desembre de 2018, el segon del seu equip en una victòria per 3–2 a casa contra el CD Calahorra. Sis dies més tard, va renovar el seu contracte amb els Lleons fins al 2023.
Va fer el seu debut amb el primer equip – i a La Liga – el 16 de febrer de 2020, com a titular en una derrota per 1–0 contra el CA Osasuna. No va jugar més durant la temporada, i era candidat a una cessió per continuar la seva progressió, però es va quedar per lluitar per un lloc durant la temporada 2020–21. Va haver d'esperar fins al final de novembre de 2020 abans de tornar a ser titular, contra el Reial Betis, però va jugar regularment a partir de llavors.
Havent assolit una plaça de titular (inclosa la victòria a la Supercopa d'Espanya amb victòries contra el Reial Madrid i el FC Barcelona), el febrer de 2021 Vencedor va signar un nou contracte amb l'Athletic fins a l'estiu de 2025, amb una clàusula de 40 milions d'euros. Durant la campanya 2022–23, però, va perdre el seu lloc titular davant Mikel Vesga i Oihan Sancet.
El 5 d'agost de 2023, Vencedor va ser cedit al conjunt de la Segona Divisió SD Eibar per la temporada 2023–24.

## Internacional

Vencedor és internacional per Espanya sub-19 des de 2019.

## Palmarès
### Athletic Club

* Supercopa d'Espanya: 2020–21

## Referències

* ↑ «El Athletic ficha a Unai Vencedor del Santutxu una de las jóvenes promesas del fútbol vizcaíno» (en castellà). La Cantera de Lezama, 29-03-2017. [Consulta: 16 febrer 2020].
* ↑ «Preseason with Bilbao Athletic». Athletic Club, 19-06-2018. [Consulta: 26 juny 2020].
* ↑ «Los tres puntos se quedaron en casa: Real Oviedo B 2–1 Bilbao Ath.» (en castellà). El Español, 29-09-2018. [Consulta: 26 juny 2020].
* ↑ «Bilbao Athletic 3–2 Calahorra». Inside Athletic, 15-12-2018. [Consulta: 26 juny 2020].
* ↑ «Renewals». Athletic Club, 21-12-2018. [Consulta: 26 juny 2020].
* ↑ «La Copa distrae mucho» (en castellà). Marca, 16-02-2020. [Consulta: 26 juny 2020].
* ↑ «Vencedor ha necesitado 281 días para ser titular....y no tiene seguro repetir en Getafe» (en castellà). Marca, 24-11-2020. [Consulta: 21 febrer 2021].
* ↑ Bell, Arch «Williams sinks Barcelona and Athletic claim the Supercopa». Marca, 17-01-2021 [Consulta: 21 febrer 2021].
* ↑ Vencedor renews until 2025, Athletic Club website, 8 febrer 2021
* ↑ «Unai Vencedor loaned to SD Eibar». Athletic Club, 05-08-2023. [Consulta: 7 agost 2023].
* ↑ «Aitor Paredes y Unai Vencedor, reclutados con la sub 19» (en castellà). El Desmarque, 06-11-2018. [Consulta: 16 febrer 2020].

## Enllaços externs

* Unai Vencedor a BDFutbol
* Unai Vencedor a La Preferente (castellà)
* Unai Vencedor, Fitxa a Soccerway